รักษาสิวจ่ายยาRoaccutaneมา 20 มิลลิกรัม กินวันเว้นวัน ตอนนี้กินมาได้7 เม็ดแล้วค่ะ แต่มีอาการหูอื้อ รู้สึกหนักๆและเกร็งช่วงต้นคอไล่ลงมาจากหู อยากทราบว่า1.เป็นผลข้างเคียงจากการใช้ยาใช่มั้ยคะ2.หากกินยาไปแค่10เม็ด ไม่ครบโดสที่สั่ง(ให้กิน4-5 เดือน) จะทำให้ดื้อยามั้ยคะ
สวัสดีค่ะ ยา roaccutane เป็นยาในกลุ่มอนุพันธ์วิตามินเอ ที่ช่วยในการลดการสร้างและเจริญเติบโตของต่อมไขมัน จึงช่วยในการลดการเกิดสิวโดยไม่ใช่ยาฆ่าเชื้อ จึงไม่ได้ทำให้เกิดการดื้อยา หากกินไม่ครบ เพียงแต่ระดับยาอาจจะไม่ได้ระดับ ทำให้ไม่ได้ผลการรักษา ผลข้างเคียงของยาที่พบได้บ่อยๆ เช่น ปากแห้ง ตาแห้ง ผิวไวต่อแสงแดดมากกว่าปกติ ทำให้มีอาการผิวแดง แสบ ลอก คันเมื่อโดนแดดได้ หรืออาจทำให้มีตับอักเสบ ไขมันในเลือดสูงผิดปกติ และหากตั้งครรภ์อาจทำให้เกิดความพิการของทารกเป็นต้นส่วนอาการหูอื้อ และหนักเกร็งที่ต้นคอและหูดังกล่าวมา ไม่ใช่อาการหรือแผลข้างเคียงที่พบได้บ่อยจากยาชนิดนี้ แนะนำการพักการใช้งาน ฝึกยืดเหยียดกล้ามเนื้อ พักผ่อน กินยาแก้ปวดบรรเทาอาการได้ หากอาการไม่ดีขึ้น ควรไปพบแพทย์เพื่อตรวจเพิ่มเติมต่อไป